Alboraniit
Alboraniit on vulkaaniline kivim. Tegemist on suure hüpersteeni sisalduse ja porfüürilise struktuuriga basaldiga, milles sisalduvad labradori fenokristallid, aga puudub oliviin. Tekstuurilt on kivim vaatamata teistsugusele keemilisele koostisele väga sarnane andesiidiga. Kivim võib sisaldada ka kvartsi, tridümiiti või opaale. Alboraniit on nimetuse saanud Alboráni saare järgi Hispaanias. Nimetuse võttis aastal 1897 kasutusele Friedrich Johann Karl Becke, kes pidas kivimit andesiidi erimiks. Alboraniit sarnaneb mineraalselt koostiselt bandaiidiga.